08/10/2010 | Administración LocalMunicipal
Ames
Axudas para transporte de estudiantes. Exercicio 2010-2011.

O Concello de Ames ven convocando nos últimos anos unha liña de axudas ao transporte, destinada a aqueles veciños/as que cursaran, fóra do termo municipal e en centros de ensinanza sostidos con fondos públicos, algún dos seguintes estudios: ·FP de grado medio. ·FP de grado superior. ·Estudos universitarios ou de réxime especial. ·Outros estudios non impartidos en centros oficiais do termo municipal En consecuencia, quedan fora da liña de axudas os estudios de Educación Infantil, Primaria, Secundaria Obrigatoria e Bachalerato Loxse (nas modalidades de Ciencias e Humanidades), por existir na actualidade Centros Públicos dentro do Termo Municipal de Ames que imparten os devanditos cursos. O 3 de outubro do 2006 tivo lugar a posta en funcionamento do Plan Comarcal de Transporte, que afectou á maior parte das potencias beneficiarios destas axudas. As convocatorias de axuda ao transporte precisan por tanto unha nova configuración que permita a súa adaptación ás novas circunstancias. A reducción no número de destinatarios fai que non sexa posible manter o sistema de bonos que viña sendo utilizado nos últimos cursos, sendo este substituído por outro de pago directo. A finalidade desta convocatoria é por tanto dar continuidade as axudas ao transporte escolar, de acordo ca nova realidade exposta. A finalidade desta convocatoria é sufragar parcialmente o custe de traslado dos estudiantes que cursen algún dos estudios sinalados na anterior base. O Concello de Ames dispón das seguintes contías orzamentarias para destinar a esta convocatoria: Aplicación orzamentaria: 231.48927. Importe: 3.000,00 € Importe das achegas. a conceder: As achegas a conceder ascenderán a un importe único de 120 € por beneficiario e curso escolar. Poderán optar a estas subvención as persoas censadas no Concello de Ames que cursen fóra do termo municipal de Ames algún dos estudios indicados na base primeira durante os cursos 2010/2011. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As solicitantes non poderán ter pendente de xustificación ningunha axuda anterior do Concello, a non ser que lles fora concedida unha prórroga. Será requisito esencial que os destinatarios/as residan en núcleos do Concello de Ames onde o servizo de transporte público non estea subvencionado por ningunha Administración Pública. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. Solicitude de axuda ao transporte para o curso escolar 2010/2011. Dous meses contados dende o día seguinte ao da data de publicación da presente convocatoria no Boletín Oficial da Provincia. As solicitudes deberán achegar a seguinte documentación, de acordo cos modelos que figuran como anexos ás presentes bases: Deberá xuntarse copia compulsada do resgardo de matrícula no centro. Admitirase tamén certificado de estar matriculado no actual curso académico, expedido polo centro correspondente. A concesión das subvencións realizarase, mediante un réxime de concorrencia competitiva, e será aprobada por acordo da alcaldía, despois da proposta motivada da comisión avaliadora correspondente. Esta comisión avaliadora estará composta polos seguintes membros: ·Presidente: Alcalde do Concello de Ames. ·Vocais: A Secretaria, a Interventora, o Tesoureiro. Na comisión actuará como secretario/a, sen voto, un funcionario do servizo de contratación. As solicitudes valoraranse pola comisión indicada na anterior base. A resolución de concesión deberase notificar expresamente a tódolos solicitantes de forma fidedigna no prazo máximo de dous meses desde o remate do prazo de presentación de solicitudes; Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicitar a relación de beneficiarios, nos termos indicados en dita norma. De acordo ca súa natureza, a xustificación desta achega quedará acreditada polo feito de estar o beneficiario matriculado nos estudios que en cada caso correspondan. O Concello resérvase a posibilidade de requirir aos beneficiarios certificación expedida polo secretario do centro educativo, acreditativa de que o alumno estivera matriculado no mesmo ao longo de todo o curso académico. As subvencións serán reintegradas nos supostos previstos no artigo 37 da Lei 38/2003 de 17 de novembro. As achegas concedidas ao abeiro desta convocatoria son compatibles con outras que puideran obter os beneficiarios doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. As persoas beneficiarias de subvencións concedidas polo Concello quedarán obrigadas a someterse a todas as actuacións que este poida acordar para comprobar que os fins ós que se dedica a subvención se corresponden cos fins para os que se solicitara e concedera a axuda, e para comprobar se se cumpren todas as condicións esixidas para a concesión da subvención ou axuda. Datos do representante legal (só no caso de que o/a beneficiario/a sexa menor de edade) Datos do centro no que estudia o/a beneficario/a da axuda. DECLARO: •Que coñezo e acepto as bases da convocatoria e que non estou incurso en causa de incompatibilidade ou incapacidade algunha para percibir subvencións da administración pública. •Que me someto ás actuacións de comprobación e á achega da documentación que o Concello de Ames poida acordar para comprobar que as actuacións ás que dedique a subvención, no caso de que nos fose concedida, se corresponden cos fins para os que se solicita. •Que estou ao corrente nas miñas obrigas tributarias e ca seguridade social. Ames, _____ de __________de 2010 Asdo./ O representante legal (se o beneficiario é menor de idade) ou o beneficiario. Ames, 1 de outubro de 2010. O alcalde,- Asdo: Carlos A. Fernández Castro,-